fi en en nb da da da da da en da da da hbs_lat hbs_lat hbs_lat nb fr fr da da da sv da id da en de en da pl en nb da da da da da en da da da hbs_lat hbs_lat hbs_lat nb fr fr da da da sv da id da en de en da pl hbs_lat hbs_lat da da da sv da da da da da da da da da da da da da fr nb da da da da da da da da da da da da da da da da da da da da da da da da da da da da da da da da da da da da fr da da ca ca da da nl da da
Foreninger og ukrainske flygtninge – Q&A
I Lind Puljen kan der søges om tilskud til sportsmateriel og - udstyr - som knytter sig til foreningens aktiviteter.
Som noget nyt uddeler vi penge 2 gange årligt - ansøgningsfrister er den 1. april og den 1. oktober.
Hvad kan der søges til:
Hvad kan der ikke søges til:
Materialer, der allerede er anskaffet.
Kontorudstyr – herunder computere, projektorer og lignende.
Almindeligt primært materiel til den enkelte udøver som for eksempel bolde.
Næste ansøgningsfrist er den 1. oktober 2022.
Ansøgning med beskrivelse af formål, materiale og budget mailes til: sl@sifa.dk
Har du spørgsmål vedrørende ansøgninger, kan de rettes til Søren via telefon 8888 7858 eller sl@sifa.dk
Historien bag Lind Fonden
Rikke og Peter Lind var ikke hvemsomhelst.
Idéer, vovemod samt handelstalent er nogle af de superlativer, som vi i dag tør sætte på deres livsforløb.
Begge havde de flycertifikat og de opfandt begrebet “konfirmandflyvninger”.
Købte man sine fine nye konfirmationssko hos CITY Fodtøj – deltog man i lodtrækningen om en rundtur over Aalborg i ægteparrets privatmaskine.
Hestesporten havde ægteparrets store interesse og hesteopdræt optog en stor del af fritiden.
Som den igangsætter Peter Lind var, mente han at en væddeløbsbane hørte en by af Aalborgs størrelse til.
Aalborg Væddeløbsbane blev lavet og Peter Lind sad i formandsstolen for Aalborg Væddeløbsforening fra 1954-1971.
I 1984 døde Rikke og Peter Lind i en alder af 88 og 89 år.
Ægteparret for hvem kærligheden til idrætten i Aalborg blev udmøntet i mere end ord.
De 2 flittige mennesker drev i næsten 60 år “Skotøjsmagasinet CITY” i Bispensgade.
Et dristigt og smart salgstiltag, der udover masser af kunder i forretningen gav mange konfirmander en utrolig oplevelse.
I mere end 30 år – fra 1930 og frem – udsendtes et par gange årligt et katalog til de fleste husstande i Nordjylland.
Kataloget sendtes også til Færøerne.
Kataloghandelen gav masser af arbejde og man solgte kassevis af sko.
Der var efterhånden åbnet filialer i Vejgaard, Thisted, Brønderslev og København.
Lige til forretningen i 1983 blev solgt, mødte Rikke og Peter Lind hver dag fra morgen til aften.
Roklubben Ægir havde ligeledes parrets bevågenhed og gennem årene skænkede de klubben ikke mindre end seks af de dyrebare både.
Ægteparret Lind blev begge udnævnt til æresmedlemmer i klubben.
Da Rikke og Peter Linds fælles testamente blev åbnet, var der testamenteret 1 million kroner til en idrætsfond, som SIFA skulle administrere, ligesom SIFA skulle have del i den sum penge, der blev til rest, når øvrige testamentariske betingelser var opfyldt.
SIFA har siden 1988 hvert år på parrets bryllupsdag, den 3. februar, uddelt midler – alt i alt over 2,5 mil. kr. – til idrætslivet i Aalborg.
Disse midler er gået til sportsmateriel og -udstyr, dygtiggørelse i ind- og udland, træner- og lederuddannelse, deltagelse i internationale arrangementer o.s.v.
Baggrunden med Rikke og Peter Linds Fond var fra starten at kunne støtte idrætten i Aalborg med et ikke uvæsentligt beløb på over kr. 100.000 om året.
Den lave rente har betydet, at der i årene 2001-2007 blev udbetalt væsentligt lavere beløb og i 2008 ville der “kun” kunne udbetales kr. 29.000 til medlemsklubberne.
Derfor søgte bestyrelsen i Lind Fonden Civilstyrelsen om lov til at afvikle fonden over 10 år – hvilket man fik lov til.
Dvs. at der fra år 2008 til og med år 2017 kom kr. 100.000 oveni rentetilvæksten – hvorefter fonden blev opløst.
Fondens sidste kroner – i alt 120.000 – blev delt ud til 16 foreninger ved en sammenkomst hos Aalborg Styrkeløfter Klub på Skydebanevej i februar 2017.
For rådmand og formand for Lind Fondens bestyrelse Mads Duedahl var det en både glædelig og vemodig dag.
“En glædens dag, fordi vi med uddelingen kommer vidt omring i vores foreningsliv.
Det er fantastisk at se hvor langt de forholdsvis beskedne midler rækker hos modtagerne”, sagde han.
“Men det er selvfølgelig også vemodigt, at vi i dag må sige farvel til fonden”, tilføjede han.
Helt slut er det dog ikke.
Lind Fonden blev til Lind Puljen
SIFAs bestyrelse har valgt at bygge videre på traditionen - ja, endda udbygge den - og dedikere ikke 1 - men 2 årlige puljer til formålet - og den kommer til at køre under navnet: Lind Puljen.
"Vi satser på, at der 2 gange hvert år kan uddeles omkring 100-120.000 kr.”, forklarer SIFAs formand Ole Nielsen - og forsætter:
“Vi kan med denne pulje hjælpe vores medlemsklubber med udgifter til rekvisitter, som de ikke selv ville kunne løfte."
Fremover vil ansøgningsfristen til puljen være hhv. den 1/4 og 1/10 - dette for at tilgodese både vinter- og sommeridrætter - og så vil uddelingen foregå live i TV BINGO-udsendelserne på DK4.
Teglgårds Plads 1, Niv. 9
TLF: 98 12 46 88
CVR nr. 16 51 35 12
Handels- og leveringsbetingelser i Sifashoppen
Skriv og tryk “enter” for at søge